cyanic-selkie/wikianc huggingface dataset:
बोगटान राज्य
बसोबास
वैदिक मानिएका देवताको प्रभाव रहेको यो भूमिमा कत्युरी वंशजका शौनक गोत्रीय, सूर्यवंश रघुवंशअवतारका रघुवंशी पाल राजखान्दानका वोगटी रजवार/बम रजवार, कत्यूरी राज्यकालमा वोगटानका रैथाने शौनक गोत्रीय, रघुवंशी वकोटी/बोगटी/रजवार, जोरायलवाट गएका समैजी कुलदेवता मान्ने शौनक गोत्रीय, सूर्यवंशकाडोटी बोगटानका मल्ल कश्यप गोत्रीय, चन्द्रवंशी देउवा ठकुरी रजवार, गौतम गोत्रीय चन्द्रवंशी प्रतिहार चन्द ठकुरी सहित तीन खान्दानका राजपरिवार र यिनैका गणका ब्राह्मण, क्षेत्री ,वैश्य, दलित सहित गुरुङ ,लामा,मगरहरूको बोगटानमा बसोबास छ ।
उत्पादन
यहाँका अन्नवालीहरूमा धान, गहुँ, मकै, जौ, कोदो, तोरी, मास, गहत, भटमास, गुराँउस, सोट्टा सहितका अन्न बाली उत्पादन हुन्छन् भने फलफूलमा सुन्तला, अमिला, बिही (अम्वा) ,जारिम, अनार, आलवखरा, आँप, आरु, केरा र नगदे बालीमा अदुवा, हल्दी, उःँखु, उत्पादन हुने गर्दछन् । यस भेगका मानिसहरू गाई, भैंसी, बाख्रा पनि प्रसस्त रूपमा पाल्दछन् ।
धार्मिक
धार्मिकरूपमा हेर्ने हो भने प्राचीन इतिहास वोकेका शिव भगवानका फुटलिङ्ग मानिने वेहडावावा, शिवगंगानदी, श्रीवड्डाकेदारेश्वर, श्रीचाकाकेदार, शिवका पुत्र गणेश जसलाई धिरगाँडी र कार्तिकेय जसलाई मोहन्याल भन्ने गरिन्छ, यिनको ठूलो महिमा र स्थापना यहाँ पाईन्छन् । श्री कार्तिकेय (मोहन्याल)को सिंहासन (राजगद्दी), दुर्गाभगवतीकारुप मानिने कालिका, औखोरे भगवती यहाँ स्थापितछन् ।
सांस्कृतिक
सांस्कृतिक रूपमा भन्ने हो भने, यस भेगमा मनाईने गौरापर्व, दशैं र ती दशैंमा हुने रमिता बाजाको तालमा खेलिने युद्धकौशल झल्कने गरी तरवारको खेल जसलाई “पट्टाबाजी” र कवाजी भनिन्छ । यी यस क्षेत्रका निकै रमाईला पक्ष्यहरू हुन् । डोट्याली गीत फाग,वीरगाथा, चाँचरी, चैत, भारत, सगुन, देउडा, हुड्केली, धमारी, वातै जस्ता डोटेली परम्परागत लोक साहित्य र संस्कृतिहरु पनि यस क्षेत्रमा लोकप्रिय रहेकाछन्
टम हार्डी
एडवर्ड थोमस हार्डी (जन्म १५ सेप्टेम्बर १९७७) एक अङ्ग्रेजी अभिनेता र निर्माता हुन्। ड्रामा सेन्टर लन्डनमा अभिनयको अध्ययन गरेपछि, उनले रिडली स्कटको 'ब्ल्याक हक डाउन' (सन् २००१) बाट चलचित्रको सुरुवात गरेका थिए। त्यसपछि उनलाई सर्वश्रेष्ठ सहायक अभिनेताका लागि एकेडेमी पुरस्कार, दुई क्रिटिक्स च्वाइस चलचित्र पुरस्कार र दुई बाफ्टा पुरस्कारका लागि मनोनयन गरिएको छ। क्रिस्टोफर नोलनद्वारा निर्देशित सन् २०१२ को सुपरहिरो चलचित्र  द डार्क नाइट राइजेजमा  टम हार्डी बेनको भूमिकामा देखिएका छन्।
ब्लु ह्वेल च्यालेन्ज
खेल्ने तरिका
गेमका एडमिनहरूले नै यो गेम कसले खेल्छ भनी निर्धारण गर्छन् । यो गेममा १० देखि १८ वर्षसम्मका बालबालिकालाई निशाना बनाइन्छ । गेमको नियम बच्चाहरूले पालन गर्छन् भन्ने लागेपछि एडमिनले फेसबूक प्रोफाइलमार्फत गेम खेलाउछन् । यो गेम ५० दिनसम्म खेलिन्छ । सबै दिन गेम खेल्ने बच्चालाई आफ्नो हातलाई ब्लेडले काटेर त्यसको फोटो एडमिनलाई पठाउन लगाइन्छ ।
त्यसपछि बच्चालाई बिहान छिट्टै उठेर हरर फिल्म हेर्न भनिन्छ । अनि बच्चालाई नजिकको कुनै अग्लो भवनको सबभन्दा माथि गएर कुनामा उभिन लगाइन्छ । दिनदिनै टास्क पूरा भएपछि हात काटेर ह्वेलको चित्र बनाउन भनिन्छ । यसबीच बच्चालाई कसैसँग कुरा नगर्न भनिन्छ । पचासौं दिनमा बच्चालाई तिमी अब ह्वेल बन्यौ भनिन्छ र कुनै अग्लो भवनबाट हामफालेर आत्महत्या गर्न लगाइन्छ । ब्लु ह्वेल च्यालेन्ज गेमले किशोरकिशोरीलाई आत्महत्या गर्न उत्प्रेरित गरिरहेको छ । यस खेलमा जीतका लागि किशोरकिशोरीले मृत्युलाई अंगालिरहेका छन् । अमेरिका, युरोप र रुसमा प्रहरीले यो ‘सुसाइडर गेम’ बारे चेतावनी नै जारी गरिसकेको छ । भारतमा पनि यस्तै चेतावनी दिइएको छ । त्यहाँका प्रहरीले अभिभावकहरूलाई आ–आफ्ना बालबालिकामाथि निगरानी राख्न अनुरोध समेत गर्न थालेको छ । सामाजिक सञ्जालहरु मार्फत सचेतना कार्यक्रमहरू पनि शुरु गरिदै छ । बेलायतमा केही संस्थाहरूले हेल्पलाईन सेवा नै सुरु गरिसकेका छन् । रुसबाट प्रकाशित हुने अनुसन्धानमुलक अखबार ‘नोभाया गजेटा’ का अनुसार ‘ब्लु ह्वेल च्यालेन्ज’ खेलले रुसमा मात्र सन् २०१५ नोभेम्बरदेखि २०१६ को अप्रिलसम्ममा १३० जना किशोरकिशोरीको ज्यान लिइसकेको छ । यसैगरि ‘पानामा टुडे’ अनलाईनका अनसार ल्याटिन अमेरिकी मुलुकमा ३१ वटा यस्तै प्रकृतिका घटनाबारे अनुसन्धान भइरहेको छ । अनुसन्धानका क्रममा छतबाट हाम फालेको र त्यसअघि फोटोहरु खिचिएका तथ्यहरु फेला परेका छन् । यो ‘ब्लु ह्वेल च्यालेन्ज’ गेमका शृंखलासँग मिल्दोजुल्दो छ ।
गणेशप्रसाद रिजाल
गणेशप्रसाद रिजाल Ganesh Prasad Rijal, (१९७७-२०५४) नेपाली राजनीतिज्ञ थिए । उनको जन्म वि.सं. विक्रम सम्वत १९७७ जेठ ८ गते तदनुसार सन् ११ मे १९२० मा भएको थियो । उनी राणा शासनको विरुद्ध वि.सं. २००७ सालको क्रान्तिमा होमिएका थिए र २०१५ सालको पहिलो प्रतिनिधि सभाको चुनावमा निर्वाचित भइ प्रतिनिधि सभा सदस्य (सांसद) समेत भएका थिए ।
वि.सं. २०१७ साल पौष १ गते राजा महेन्द्रले निर्वाचित मन्त्रीमण्डल र संसदलाई भंग गरी संविधानलाई विघटन गरे र प्रधानमन्त्री विश्वेश्वरप्रसाद कोइराला सहित उनका निकटतम सरकारी सहयोगीहरूलाई बन्दी बनाए । राजा महेन्द्रले शासन हत्याएपछि रिजाल नेपाली काङ्ग्रेसका अरु नेता तथा कार्यकर्ताहरुसहित भारत निर्वासित भए । निर्वासन समयमा उनी भारतको पश्चिम बङ्गाल राज्यको कालिम्पोङ्ग र नक्सलबारीमा गई बसे । वि.सं. २०३१ सालमा सरकारबाट आममाफी भएपछि उनी स्वदेश फर्के र दमक र काठमाडौँ बसी राजनीतिक जीवन शुरु गरे ।
हृदयाघातको कारणले वि.सं. २०५४ साल चैत्र २२ गते शनिवारका दिन दमक, झापामा रिजालको मृत्यु भयो ।
यो पनि हेर्नुहोस्
नेपालको पहिलो प्रतिनिधिसभा (२०१५) का सदस्यहरू
शाकिब खानद्वारा प्राप्त पुरस्कार र नामाङ्कनहरूको सूची
शाकिब खान (, जन्म: १४ चैत्र १३८५ (बङ्गाब्दो)) एक बङ्गलादेशी चलचित्र अभिनेता, चलचित्र निर्माता तथा गायक हुन्। खानले सन् १९९९ मा सोहानुर रहमान सोहानद्वारा निर्देशित अनोन्तो भालोबासा नामक चलचित्रबाट चलचित्र कार्यकालको सुरुवात गरेका थिए। उनी बङ्गलादेशी चलचित्र अनुयायी तथा सञ्चार माध्यममा सुपारस्टार, किङ खान र ढालिउड किङको नामबाट अधिक परिचित छन्। उनी चलचित्रहरूमा अभिनय गरे बापत सर्वाधिक पारिश्रमिक लिने अभिनेता हुन्।
शाकिब खानले उनको चलचित्र कार्यकालमा थुप्रै पुरस्कारहरू प्राप्त गरेका छन् जसमध्ये उनले ४ पटक राष्ट्रिय चलचित्र पुरस्कार, ३ पटक बाचसासा पुरस्कार र ४ पटक सिजेएफबी प्रस्तुति पुरस्कारबाट सम्मानित भएका थिए। उनले सन् २०१० मा भालोबासलेइ घोर बाँधा जाय ना, सन् २०१२ मा खोदार परे मा, सन् २०१५ मा आरो भालोबासबो तोमाइ र सन् २०१७ मा सत्ता चलचित्रका लागि ४ पटक सर्वश्रेष्ठ अभिनेता विधामा राष्ट्रिय चलचित्र पुरस्कार जित्न सफल भएका थिए।
अन्नपूर्ण मिडिया नेटवर्क
नेपाल समाचार नेटवर्क अन्तराष्ट्रिय प्रा.लि., बाट सम्बन्धन प्राप्त मिडिया नेटवर्क अन्नपूर्ण मिडिया नेटवर्क(Annapurna Media Network) को मुख्य कार्यालय काठमाडौ नेपालमा रहेको छ।
अमित शाह
अमित शाह एक भारतीय राजनेता हुन्। २०१४ देखि २०२० सम्म उनी भारतीय जनता पार्टी का अध्यक्ष थिए। उनी भारत मा अवस्थित गुजरात प्रान्तका गृहमन्त्री अनि पार्टी महासचिव रही सकेका छन्।
तारा ताल
तारा ताल बर्दिया जिल्लाको ताराताल गाविसमा रहेको छ। यस तालको आकार तारा जस्तो भएकोले तारा ताल भनिएको हो भन्ने भनाइ छ।
बाह्य कडीहरू
हाम्रो बर्दिया राम्रो बर्दिया
हिउरिस्टिक
हिउरिस्टिक वा हिउरिस्टिक तरिका भनेको समस्या समाधानको लागि प्रयोग गरिने छरितो र सरल तरिका हो जुन निस्चित रुपमा उत्तम चाहीँ हुदैन। यो समस्या समाधानको तरिका सधै उत्तम नभएपनि दिनचरियामा आइपर्ने छोटामोटा कामहरु सल्टाउन काम लाग्छ। हिउरिस्टिक धेरै सोच विचार नगरिकनै निर्णय लिने एक छोटो वा संमक्षिप्त तरिका हो।
हिउरिस्टिकको उदाहरणहरु अनुमान लगाउने प्रवित्ति, इस्टेरियोटाइपको प्रयोग, ह्यालो प्रभाव आदी हुन्।
सुनिल क्षेत्री
सुनिल क्षेत्री (अङ्ग्रेजी: Sunil Chhetri; जन्म ३ अगस्ट १९८४) एक भारतीय व्यावसयिक फुटबल खेलाडी हुन् जो अग्रपङ्क्तिको रूपमा बेङ्गलुरूका लागि इन्डियन सुपर लिगमा खेल्ने गरेका छन्। उनी भारत राष्ट्रिय फुटबल टिमका कप्तान हुन् । उनी क्रिस्टियानो रोनाल्डो र लियोनेल मेस्सी पछि सक्रिय खेलाडीहरूमध्ये तेस्रो-सर्वाधिक अन्तर्राष्ट्रिय गोलकर्ता हुन्,, र समग्रमा चौथो स्थानमा रहेका खेलाडी र भारत राष्ट्रिय टोलीका सबै समयका शीर्ष गोलकर्ता पनि हुन्।
पाँचौँ देउवा मन्त्रिपरिषद्, २०७८
बनावट
सर्वोच्च अदालतले २८ असार २०७८ मा, राष्ट्रपति विद्यादेवी भण्डारीलाई नेपालको संविधानको धारा ७६(५) लाई उद्धृत गर्दै अदालतको निर्णयको २८ घण्टाभित्र शेरबहादुर देउवालाई नेपालको अर्को प्रधानमन्त्री नियुक्त गर्न आदेश दिएको थियो।
त्यस्तै, पूर्वप्रधानमन्त्री खड्गप्रसाद ओलीको सिफारिसमा भण्डारीद्वारा प्रतिनिधिसभा विघटन पनि गैरकानुनी भएको अदालत ठहर गरेको थियो। आदेश दिएको भोलीपल्ट अर्थात् २०७८ असार २९ गते नेपालको ४३औँ प्रधानमन्त्री बनेका थिए। नियुक्तिमा धारा उल्लेख नभएका कारण शपथग्रहण अस्वीकार गरेका देउवाले पछि, नेपालको संविधानको धारा ७६ को उपधारा ५ अनुसार शपथ लिएका थिए।
मन्त्रीहरू
२०७९ साल असार १२ गते आइतबार अनुसार २९ असार २०७८ निम्नानुसार मन्त्रिपरिषद् गठन भयो :
खश आर्य
इरानको कसक्षेत्र ,अफगानिस्तानको खसनदी, बडा-खासन , खसभुमि क्षेत्रहुँदै पाकिस्तान ,कश्मीर, कुमाऊ -गडवालबाट तत्कालीन भारतवर्ष र वर्तमान नेपालको भूगोलमा आजभन्दा दुई हजार वर्ष पहिले प्रवेशगर्ने  मष्टो देवता मान्ने जतिलाई खस भनिएको छ | यो खस समुदाय भित्र धेरै जातिहरू पर्दछन  | दक्षिण भारत गङ्गाको मैदानबाट आएका बैदिक आर्य भन्दा खस आर्य सिन्धू घटीबाट  ढिलो आएका हुन्  | हिन्दुधर्मशास्त्र अनुसारको सभ्यताको सवालमा  बैदिक आर्य भन्दा खस आर्य निम्नकोटिका भनेर नेपालका इतिहासकार डा.सुर्यमणि अधिकारीले खस साम्राज्यको इतिहासमा लेखेका छन्  |
चितवन–२ उपनिर्वाचन, २०८०
वि.सं. २०८० वैशाख १० मा नेपालको '''चितवन निर्वाचन क्षेत्र नं. २ मा उपनिर्वाचन''' सम्पन्न भएको थियो। राष्ट्रिय स्वतन्त्र पार्टीका सभापति रहेका रवि लामिछाने सांसद पद खारेज भएपछि उक्त रिक्त रहेको स्थानमा उप-निर्वाचन भएको थियो। यस उपनिर्वाचनमा रवि लामिछाने ५४,१७५ मत सहित पुन: निर्वाचित भएका थिए जहाँ उनका निकटतम प्रतिस्पर्धी नेपाली काङ्ग्रेस जीतनारायण श्रेष्ठले ११,११४ मत प्राप्त गरेका थिए भने नेकपा (एमाले)का उम्मेदवार रामप्रसाद न्यौपानेले १०,९३६ मत प्राप्त गरेका थिए।
सन्दर्भ सामग्रीहरू
<references group="" responsive="1">
इलाफेन्ट ड्राइभ
वास्तुकला
इलाफेण्ट ड्राइभले, वास्तुकलाको एक भागको रूपमा संरचनागत मागको उपयोग गर्दछ। यो अमेजनको एस३ (साधारण भण्डारण सेवा) मा निर्मित अनुप्रयोगहरूको पहिलो र सबैभन्दा लोकप्रिय उदाहरणहरू मध्ये एक हो। इलाफेण्ट ड्राइभले सुरुमा अमेजन एस३ लाई डाटाबेस सार्नको लागि एक उपकरणको रूपमा प्रयोग गरेको थियो, तर चाँडैनै यसलाई उत्पादन पूर्वाधारमा सारिएको थियो।
इतिहास
इलाफेण्ट ड्राइभ पहिलो प्रमुख सफलता सन् २००८ को प्रारम्भिक बादल भण्डारण प्रदायक र एओएलको सम्पत्ति एक्स ड्राइभको बन्दको संयोजनमा प्राप्त भएको थियो जब सेवाले एक्स ड्राइभ मञ्चको बाहिर फाइलहरू सार्नको लागि निःशुल्क उपकरणको प्रस्ताव गरेको थियो जसले हेरफेर गर्ने प्रदायकहरूको प्रक्रियालाई सरल बनाएको थियो।
कम्पनीले आफ्नो ध्यान संलग्न सञ्जाल भण्डार (एनएएस) स्थानमा केन्द्रित गरेको थियो। बादल भण्डारणको बनावट र तैनाथ गर्ने हार्डवेयर निर्माताहरूसँग साझेदारीको श्रृङ्खलामा यो संलग्न सञ्जाल भण्डार उपकरणहरूमा मुल रूपमा चालु गर्न अनुकूलित भएको थियो।  प्रारम्भिक साझेदारी, नेट गियरको रेडिनास प्रणालीको भण्डार उत्पादन श्रृङ्खलाको साथ एक सह-सञ्चालन गरिएको बादल बचत सेवाको रूपमा "रेडिनास भल्टको सृजना गरिएको थियो। संलग्न सञ्जाल भण्डार एकीकरणका लागि अतिरिक्त बादल भण्डारण हार्डवेयर निर्माताहरू क्यूएनएपी र थेकसको साथ सुरू गरिएको थियो दुबै हार्डवेयर निर्माताहरूले भल्टको विपरीत इलाफेण्ट ड्राइभको प्रयोग गरेका थिए।
थियागो सिल्भा
थियागो इमिलियानो डा सिल्भा (जन्म २२ सेप्टेम्बर १९८४), सामान्य रूपमा थिआगो सिल्भाको नामले चिनिन्छन । उनी ब्राजिलका लागि फुटबल खेल्छन । उनी विश्वका खतरनाक रक्षापंक्तिहरू मध्ये एक हुन् ।
स्पाइडर-म्यान: फार फ्रम होम
स्पाइडर-म्यान: फार फ्रम होम मार्भल कमिक्सको चरित्र स्पाइडर-म्यानमा आधारित सन् २०१९ अमेरिकी सुपरहिरो चलचित्र हो, जुन कोलम्बिया पिक्चर्स र मार्भल स्टुडियोजद्वारा सह-निर्मित र सोनी पिक्चर्स रिलिजिङद्वारा वितरित गरिएको छ। यो मार्भल सिनेमेटिक युनिभर्स (एमसियू) मा २३औँ चलचित्र, र सन् २०१७ मा आएको स्पाइडर-म्यान: होमकमिङको उत्तरकथा हो। यस चलचित्रको निर्देशन जोन वाट्सद्वारा गरिएको छ, र पटकथा क्रिस म्याककेना तथा एरिक सोमर्सद्वारा लेखिएको छ। चलचित्रमा टम हल्यान्ड, शमूएल एल ज्याक्सन, जेन्डेया, कोबी स्मल्डर्स, जोन फेवरू, जेबी बी स्मूव, जेकोब बेटालन, मार्टिन स्टार, मारिसा टोमेई र जेक जिलेनहाल आदिले मुख्य भूमिका खेलेका छन्। स्पाइडर-म्यान: फार फ्रम होममा, युरोपको स्कूलको यात्रामा आएका पिटर पार्करलाई निक फ्युरी र मिस्टीरियोद्वारा इमेन्टल्सको सामना गर्न भर्ती गरिन्छ।
टर्किस एअरलाइन्स
टर्किस एअरलाइन्स (Turkish Airlines) टर्कीको राष्ट्रियध्वजा बाहक हवाई सेवा सञ्चालक संस्था हो। सन् २०१८ सम्ममा यसले युरोप, एसिया, अफ्रिका तथा अमेरिका गरी ३०४ स्थानहरूमा सेवा सञ्चालन गरी संसारको सबैभन्दा ठूलो हवाई सेवा सञ्चालक संस्थाको रूपमा रहेको थियो। यस हवाई सेवा संस्थाले एउटा विमानस्थलबाट विना रोकावट संसारको धेरै स्थानहरूमा सेवा पुर्‍याइरहेको छ। टर्किस एअरलाइन्सले अन्य हवाइ सेवाप्रदायक भन्दा बढी १२२ वटा देशहरूमा हवाई उडान गर्ने गर्दछ। साथै यस संस्थाको २० वटा कार्गो विमानहरूबाट विभिन्न ८२ स्थानहरूसम्म सेवा पुर्‍याइरहेको छ।
राजेन्द्रन
ए राजेन्द्रन (जन्म जुन १, १९५७), मोटा राजेन्द्रन वा 'नान कदवुल' राजेन्द्रनको रूपमा श्रेय, एक स्टन्ट डबल, चलचित्र अभिनेता र तमिल सिनेमामा काम गर्ने हास्य कलाकार हुन्। उनले सन् २००३ मा 'पिथामगन'मा अभिनय गर्न सुरु गरेका थिए र त्यस बेलादेखि उनले ५०० भन्दा बढी दक्षिण भारतीय चलचित्रहरूको लागि स्टन्ट डबलको रूपमा काम गरिसकेका छन्। उनले 'नान कदवुल' (सन् २००९) मा खलनायकको भूमिका खेलेका थिए र उनले धेरै तमिल चलचित्रहरूमा खलनायक र पछि हास्यपूर्ण सहायक पात्रहरूको भूमिका निर्वाह गरिरहेछन्। उनी आफ्नो कठोर आवाज र एलोपेसिया युनिभर्सलिसको लागि परिचित छन्, जुन उनी दाबी गर्छन् कि स्टन्ट क्रममा औद्योगिक फोहोरको सम्पर्कमा आएको थियो।
आशीष विद्यार्थी
आशीष विद्यार्थी भारतीय चलचित्र क्षेत्रका बहु प्रसिद्ध अभिनेता हुन । उनी बलिउड तथा तेलुगु चलचित्रमा कार्यरत छन्।
यरूशलेमको हिब्रू विश्वविद्यालय
यरूशलेमको हिब्रू विश्वविद्यालय (האוניברסיטה העברית בירושלים, ha-Universita ha-Ivrit B'irushalayim) इस्राएलका राष्ट्रिय विश्वविद्यालय हो। यो यरूशलेम मा स्थित छ। यो तीन परिसरोंसँग इस्राएलका खोल्न पहिलो विश्वविद्यालय थियो।.
स्वाग इट आउट
"स्वाग इट आउट" शेक इट अप श्रृङ्खलामा अभिनयको लागि परिचित, अमेरिकी गायिका जेन्डेयाद्वारा आधिकारिक डेब्यू एकल हो। यो गीत बबी ब्रेकिन्सद्वारा कम्पोज गरिएको थियो र मे ३०, २०११ मा जेन्डेयाको करियरको पहिलो एकल गीतको रूपमा रिलीज गरिएको थियो, जुन वाल्ट डिज्नी रेकर्डको लागि कुनै रेकर्ड वा ध्वनि ट्र्याकमा समावेश गरिएको थिएन, केवल उनको रेकर्ड लेबल।
एमी ज्याक्सन
एमी लुइस ज्याक्सन (Amy Louise Jackson) (जन्म ३१ जनवरी १९९१) उनी ब्रिटिश मोडल तथा चलचित्र अभिनेत्री हुन् । उनले सन् २००८ को मिस टिन वर्ल्ड र २००९ मा मिस लिभरपुल जितेकी थिइन् । उनले सन् २०१० मा तमिल चलचित्र मद्रासपत्तिनममा अभिनय गरेकी थिइन । त्यस्तै सन् २०१२ मा प्रदर्शित हिन्दी चलचित्र एक दीवाना थाबाट बलिउडमा प्रेवश गरेकी थिइन । तथा उनको २०१४ मा प्रर्दशित पहिलो तेलुगु भाषाको चलचित्र यवादु रहेको थियो ।
चीन राष्ट्रिय फुटबल टोली
चीन राष्ट्रिय फुटबल टिम एक चिनको प्रतिनिधित्व गर्दै अन्नराष्ट्रिय फुटबल क्षेत्रमा सहभागी जनाउने पुरूष फुटबल टिम हो ।
राणा वंशको उत्तराधिकारी रोलक्रम
राणाशासनमा उत्तराधिकारी रोलक्रम बरिस्ठता / जन्मको आधारमा गरिने मर्यादाक्रम थियो । जंगबहादुरको समयदेखि नै आफ्ना छोरा नातिहरूलाई उत्तराधिकारीको रोलक्रममा अगाडि ल्याउन व्यापक प्रयास भएको पाइन्छ। जंगबहादुरले आफ्नो नाति युद्धप्रतापजंगलाई आफ्ना भतिजाहरूभन्दा अगाडि रोलमा राखेका थिए। यसैको कारणले ४२ सालको पर्व घटेको थियो।
ए, बि, सि, क्लास राणाको वर्गीकरण चन्द्र शमशेरले गरेका थिए। चन्द्र शमशेरको एक मात्र विवाहिता रानी थिइन् भने उनका दाइ वीरशमशेर र भाइहरूका कयौं भित्रियाहरू थिए। उनीहरूबाट जन्मिएका छोरा भतिजाहरूलाई पन्छाएर आफ्ना छोरालाई रोलमा अगाडि ल्याउन चन्द्र शमशेरले यो बर्गीकरण गरेका थिए। यसको सबैभन्दा ठूलो मार वि.सं. १९९० मा तत्कालीन कमान्डर इनचिफ रुद्र शमशेर (वीर शमशेरका छोरा) लाई पर्न गर्यो। सुवर्ण शमशेर लगायतका राणाहरू यसै नियमका कारणले रोलबाहिर पर्न गए। र यसको रिस साध्नलाई नेपाली कांग्रेसमा जोडिए।
जंगबहादुरको समयको रोलक्रम
श्री ३ महाराज एवम् प्राइम मिनिस्टर उत्तराधिकारसम्बन्धी अप्राकृतिक रोलक्रम निर्धारित गरेर वास्तवमा प्राइम मिनिस्टर जनरल जंगबहादुर कुँवर राणाले नै राणा परिवारहरू बीचमा आपसी फुट तथा कलहको बीउ रोपिदिएका थिए। आफ्ना नातिहरूलाई समेत यिनले आफ्ना भाइका छोराहरूको प्राइम मिनिस्टर वा श्री ३ महाराज हुने रोलक्रम भन्दा अघिल्लो रोलक्रममा राखिदिनु नै परिवारिक कलहको मुल कारण बन्न आएको थियो। यसै रोलक्रमले गर्दा जनरल जंगबहादुर कुँवर राणाका छोरा नाति तथा जनरल धीरशमशेर कुँवर राणा एवम् यिनका छोरा गरि राणा परिवारका सदस्य दुई ओटा गुटमा विभक्त थिए- एउटा गुट जङ्ग परिवारका राणाहरूको र अर्को गुट शमशेर परिवारका राणाहरूको।
जंगबहादुरले बनाएको रोलक्रम तल लेखिएको बमोजिम थियो:
वहापछि ४ भाइका विवाहिता भात षान हुन्या रानीपट्टिका अब जन्मन्या छोराहरू
वहापछि
... इति संवत् १९२४ माघ शुदि १० रोज २ शुभम्
वीर शमशेरको उत्तराधिकारी नियम
४२ सालको पर्व मच्चाएर सत्तामा आएका वीर शमशेरले जंगबहादुरको छोरा नातिहरूलाई रोलक्रममा अगाडि ल्याउन बनाएको अबैज्ञानिक उत्तराधिकारी नियमलाई परिवर्तन गरे । उनले जंग खलकलाई रोलक्रमबाट हटाइ शमशेर खलकलाई मात्र राखे ।
‘ए', ‘बी' र ‘सी' समूह
वि सं १९५८ मा सत्तामा आएका चन्द्र शमशेरले उत्तराधिकारीको रोलक्रम आफ्ना छोराहरूमा सिमित पार्नका लागि विसं १९७७ सालमा सम्पूर्ण शमशेर खलकलाई तीन समुहमा विभाजन गरे । उनले विभाजन गरेको ‘ए', ‘बी' र ‘सी' समूह निम्नानुसार थियो :
यहाँ स्मरणीय कुरा के छ भने चन्द्र शमशेरकी एक मात्र विवाहिता पत्नी थिइन् र उनीबाट जन्मेका मोहन शमशेर, बबर शमशेर, केशर शमशेर, शङ्कर शमशेर कृष्ण शमशेर र सिंह शमशेर सबै ‘ए' समूहमा पर्दथे ।
जंगी तथा निजामति प्रशासनको माथिल्लो उच्च ओहोदामा 'ए' क्लासका राणाहरु मात्र जान सक्थे तर 'बी' र सी क्लासका राणाहरु कर्णेलको तह सम्म मात्र पुग्न सक्थे, प्रधानमन्त्री बन्न सक्दैनथे ।
जुद्ध शमशेर
वि.सं. १९९० चैत ०१ जुद्ध शमशेरले "सि क्लास"का राणाहरूलाई चार भञ्ज्याङबाट कटाउने कटु निर्णय लिए । उनीहरूलाई रोलक्रमबाट पनि झिकियो। तदनुसार कमाण्डर इन्चीफ रुद्र शमशेरलाई पाल्पाको तैनाथवाला लाघारिए ।
बलरा नगरपालिका
बलरा नगरपालिका
नेपालको प्रदेश न. २ स्थित सर्लाही जिल्लाको दक्षिणीपश्चिमी भागमा बलरा नगरपालिका अवस्थित छ। बलरालाई सर्लाहीको दोस्रो द्वार पनि भनिन्छ। यहा भन्दा दक्षिण भारत को सिमा प्रारम्भ हुन्छ। मैथिली भाषिक क्षेत्र रहेको यस नगरमा शितला माई मन्दिर, हनुमान  मन्दिर, डुमरिया मठ जस्तै धेरै पर्टकिय स्थल रहेका छन। बजरंगवलीको नामबाट बलरा नाम स्थापित भएको जनधारणा रहेको छ।
सिमाना: पुर्व गोड़ैता, उत्तर रामनगर, पश्चिम रौतहट र दक्षिण भारत।
नदीनाला: बागमति, मनुष्मारा।
महत्त्वपुर्ण व्यक्तित्व:
• महन्थ ठाकुर (राजपा अध्यक्ष मंडल को अध्यक्ष)
• डा. अमरेश सिँह (सांसद, नेपाली काँग्रेस)
• चन्द्रकिशोर (साहित्यकार तथा राजनितीक विश्लेशक)
• रंजित झा (साहित्यकार तथा मैथिली कवि)
• अभय सिँह (बलराको पहिलो नगरप्रमुख)
कोएल मल्लिक
कोएल मल्लिक (जन्म रुक्मिणी मल्लिक २८ अप्रिल १९८२ ) एक भारतीय चलचित्र अभिनेत्री हुन् जो बङ्गालीमा देखा पर्छिन् । उनी अभिनेता रणजित मल्लिक र दीपा मल्लिककी छोरी हुन् । उनको पहिलो चलचित्र नेटर गुरु थियो ।
कोएलको जन्म कोलकत्तामा भएको थियो । उनको माता पिता पनि बङ्गाली चलचित्रकर्मी नै हुन् ।
बङ्गाली जाति
बङ्गाली जाति दक्षिण एसियाको एक विशेष हिन्द-आर्य जातीय समूहको नाम हो। बङ्गाली जातिको स्थानीय जनसङ्ख्या बङ्गलादेश र भारतको पश्चिम बङ्गाल, त्रिपुरा, बाराक उपत्यका, तल्लो आसाम र मणिपुरका केही भागहरूमा विभाजित छन्। तिनीहरूमध्ये अधिकांशले बङ्गाली भाषा बोल्दछन् जुन हिन्द-इरानी भाषाहरूको एक विशेष भाषा हो।
चिनियाँ र अरबी जाति बाहेक बङ्गालीहरू विश्वको तेस्रो ठूलो जातीय समूह हो र तिनीहरू हिन्द-युरोपेलीहरूमध्ये सबैभन्दा ठूलो जातीय समूह हुन्। अण्डमान र निकोबार द्वीपको जिन्जिरामा आफ्नो पैतृक क्षेत्रबाहेक बङ्गालीहरूको बाहुल्यता भारतको केही क्षेत्रहरूमा रहेको छ। नेपालको कोशी प्रदेश, भारतको अरुणाचल प्रदेश, दिल्ली, उडिसा, छत्तीसगढ, झारखण्ड, मेघालय, मिजोरम, नागाल्याण्ड, उत्तराखण्डमा बङ्गालीहरूको ठूलो जनसङ्ख्या रहेको छ। मध्यपूर्व, पाकिस्तान, बर्मा, संयुक्त अधिराज्य, संयुक्त राज्य अमेरिका, मलेसिया, इटाली, सिङ्गापुर, माल्दिभ्स, क्यानडा, अस्ट्रेलिया, जापान र दक्षिण कोरियामा बङ्गालीको सुस्थापित समाजहरू रहेका छन्।
बङ्गाली धार्मिक सम्बद्धता र अभ्यासको हिसाबले एक विविध जातीय समूह हो। हाल ६७ प्रतिशत बङ्गालीहरू इस्लाम धर्मको पालन गर्दछन् भने यसबाहेक त्यहाँ इसाई र बौद्ध समुदायहरूको साथसाथै ठूलो हिन्दु अल्पसङ्ख्यक पनि रहेको छ। इतिहासका हरेक प्रमुख राष्ट्रजस्तै बङ्गालीहरूले पनि कला र वास्तुकला, भाषा, लोककथा, साहित्य, राजनीति, सेना, व्यापार, विज्ञान र प्रविधिजस्ता विभिन्न क्षेत्रमा ठूलो प्रभाव र योगदान दिएका छन्।
नामको व्युतपत्ती
बङ्गाली शब्दले त्यस्तो व्यक्तिको वर्णन गर्दछ जसको भाषिक, वंशाणुगत र साँस्कृतिक पहिचान मुख्यतया बङ्गालसँग सम्बन्धित छ। यो हिन्द-आर्य जाति अन्य गैर-हिन्द आर्य जातिभन्दा फरक छ। बङ्गाली शब्दको उत्पत्ति बङ्गला नामक एक फारसी शब्दबाट भएको हो जसले बङ्गला नामक एक क्षेत्रलाई जनाउँदछ। मुसलमानहरूको फैलावट हुनुपूर्व बङ्गला भनिने कुनै क्षेत्र नभएको र यो क्षेत्र धेरै भू-राजनीतिक उप-राज्यहरूमा विभाजित थियो। यस्ता क्षेत्रहरू दक्षिणमा बङ्ग (जसको नामबाट बङ्गाल शब्द आएको विश्वास गरिन्छ), पश्चिमी क्षेत्रमा राट, उत्तरमा पुण्ड्रवर्धन वा वरेन्द्र र पूर्वी क्षेत्रमा समतट वा हरिकेलमा विभाजित थियो। प्राचीन कालमा यस क्षेत्रका मानिसहरूले यी विभाजनहरूको नामकरण गरेर आफ्नो साँस्कृतिक पहिचान दिने गर्दथे। महाभारत जस्ता वैदिक ग्रन्थहरूमा पुण्ड्र नामक राष्ट्रको उल्लेख गरिएको छ।
इब्राहिमी र भारतीय धर्मका इतिहासकारहरू प्राचीन बङ्गाल साम्राज्यको स्थापना बङ्ग नामका एक व्यक्ति थिए जो यस क्षेत्रमा बसोबास गर्थे भनेर विश्वास गर्छन्। इब्राहिमी वंशावलीकारहरू बङ्ग नूहका छोरा र हामका नाति हुन् भनी विश्वास गर्थे। 'बङ्ग' शब्दको पहिलो उल्लेख ईसापूर्व ३० मा 'ऐतरेय अरण्यक' पुस्तकमा पाइन्छ। मुगल बादशाह अकबरका सभासद अबुल फजल इबन मुबारकले आफ्नो पुस्तक ऐनेे-अकबरीमा देशबाचक बङ्गला शब्दको प्रयोग गरेका थिए। भारतीय इतिहासकार गोलम हुसेन सेलिमको रियाजस सलातीनमा पनि बङ्गाल श्ब्दको उत्पत्ति बारे वर्णन गरिएको छ।
सन् १३५२ मा शमसुद्दिन इलियास नामक एक मुस्लिम कुलीन व्यक्तिले शाही बङ्गाल नामक सल्तनतको स्थापना गर्दै यसको विभाजित क्षेत्रलाई पहिलोपटक एकताबद्ध गरेका थिए। इलियास शाहले बङ्गाली उपाधि ग्रहण गर्दा यस युगमा बङ्गाली भाषा राज्यको सहयोगमा साहित्यिक विकासलाई प्रमाणित गर्ने पहिलो भाषा बनेको थियो। यसरी इलियास शाहले यस क्षेत्रका जनताको सामाजिक र भाषिक पहिचानलाई औपचारिक रूपमा "बङ्गाली" नाममा रूपान्तरण गरेका थिए।
कञ्चन गाउँपालिका
कञ्चन गाउँपालिका रुपन्देही जिल्लाका १६ स्थानीय तहमध्ये एक स्थानीय तह हो। पूर्वमा सैनामैना नगरपालिका पश्चिममा कपिलवस्तु सिमाना दक्षिणमा गैडहवा गाउँपालिका र पूर्वमा सैनामैना नगरपालिका तथा गैडहवा गाउँपालिका रहेको छ। कञ्चन गाउँपालिकाको केन्द्र साविक गजेडी गाविसको कार्यालय कञ्चन २ गजेडीमा रहेको छ। साविको गजेडी गाविस र रुद्रपुर गाविसलाई गाभेर यसको घोषणा गरिएको हो। उत्तर दक्षिण भएर बग्ने कञ्चन नदीको नामबाट यसको नामाकरण गरिएको हो।
बङ्गाली जाति
प्राचीन इतिहास
दक्षिण बङ्गालमा बङ्गाल राज्यको स्थापनाको समयमा लगभग १००० ईसापूर्वमा, बङ्ग नामक एक व्यक्ति यस क्षेत्रमा बस्न थालेपछि भएको विश्वास गरिन्छ। अथर्ववेद र हिन्दू महाकाव्य महाभारतमा उत्तर बङ्गालको पुण्ड्रा राज्यसँगै यस राज्यको पनि उल्लेख गरिएको छ। मौर्य साम्राज्यको विस्तार र सम्राट अशोकद्वारा बौद्ध धर्मको प्रचार-प्रसारले ईसापूर्व दोस्रो शताब्दीदेखि यस क्षेत्रका मानिसहरूमा बढ्दो बौद्ध समाजको विकास गरेको थियो। मध्य प्रदेशको सान्चीको स्तूपसम्म धेरै मौर्य स्मारकहरूले यस क्षेत्रका मानिसहरूलाई बौद्ध धर्मको अनुयायीको रूपमा उल्लेख गरेका छन्। यस क्षेत्रका बौद्धधर्मावलम्बीहरूले केही गुम्बाहरू निर्माण गरे र दक्षिण भारतको नागार्जुनकोन्डासम्म उनीहरूको धार्मिक प्रतिबद्धताहरूको लागि मान्यता प्राप्त गरेका थिए।
विदेशी लेखनमा बङ्गालको पहिलो उल्लेख लगभग १०० ईसापूर्व युनानीहरूको लेखनमा देख्न सकिन्छ। गङ्गाको मैदानी इलाकामा बसोबास गर्ने गङ्गारिदाई (गङ्गाको हृदय) नामक राष्ट्रको वीरताको बारेमा सुनेर महावीर सिकन्दर बिपाशाको पश्चिमी किनाराबाट आफ्नो विश्व विजयलाई अधुरो छोडेर फर्केको वर्णन गरिएको छ।
भौगोलिक विस्तार
बङ्गलादेशमा बङ्गालीहरू सबैभन्दा ठूलो जातीय समूह हो जसले कुल जनसङ्ख्याको ९८ प्रतिशत ओगटेको छ। भारतको जनगणनाले जातीयतालाई मान्यता नदिएपनि सिआइए फ्याक्टबुकको अनुमानअनुसार भारतमा १० करोड बङ्गालीहरू रहेका छन् जुन देशको कुल जनसङ्ख्याको ७% हो। पश्चिम बङ्गाल बाहेक, बाराक उपत्यका र आसामको तल्लो क्षेत्रहरू, साथै त्रिपुरा र मणिपुरका केही भागहरूमा बङ्गालीहरूको जनसाङ्ख्यिकीय बहुमत रहेको छ। त्रिपुरा र बङ्गालको खाडीमा अवस्थित अण्डमान र निकोबार द्वीपसमूहहरूमा बङ्गाली बहुल जनसङ्ख्याको आवास क्षेत्र हो जसमध्ये अधिकांश पूर्वी बङ्गालबाट (हाल बङ्गलादेश) आएका हिन्दूहरूका वंशजहरू हुन् जो सन् १९४७ मा भारतको विभाजनपछि त्यहाँ बसाइँ सरेका थिए।  भारत सरकारको राज्य-वित्तपोषित उपनिवेशीकरण परियोजनामार्फत यी क्षेत्रहरूमा बङ्गाली हिन्दूहरूको पहुँच बढेको थियो।
मूल क्षेत्र भन्दा बाहिरका बङ्गाली समाजहरू मुख्यतया उपमहाद्वीपका अन्य भागहरूमा जस्तै मध्य पूर्व र पश्चिमा देशहरूमा पाइन्छन्। बङ्गाली आप्रवासीहरूबाट बनेको एक महत्त्वपूर्ण जनशाङ्खिकि साउदी अरब, पाकिस्तान र संयुक्त अधिराज्यमा अवस्थित छ जहाँ उनीहरू एक करोड भन्दा बढी जनसङ्ख्याका साथ स्थापित समूदायको गठन गरिसकेका छन्। हिन्दु धर्ममा (काला पानीको नामले परिचित) समुद्री यात्रा निषेधित भएका कारण विदेशी बङ्गाली प्रवासीहरू इस्लाम धर्मका छन्।
बङ्गालीहरूको मुख्य धार्मिक विश्वास इस्लाम धर्ममा आधारित भएकाले यसले अरब देशसँग सम्बन्ध सिर्जना गरेको छ भने मुसलमानहरूले हज पूरा गर्न जीवनकालमा एक पटक यस साउदी अरबमा जानुपर्ने हुन्छ। बङ्गाली सुल्तानहरूले हिजाज नामक क्षेत्रमा इस्लामी मदरसाहरूका लागि आर्थिक सहयोग गरेका थिए जुन अरबहरूका लागि अल-मदारिस अल-बाङालिया नामले चिनिएको थियो। कथित रूपमा, चौधौँ शताब्दीका नुर कुतुब आलम नाम गरेका एक बङ्गाली अलिम धेरै पटक हजमा सहभागी भएका थिए। बङ्गालीहरू अरब देशहरूमा कहिलेदेखि बस्न थाले भन्ने कुरा अज्ञात भएतापनि हाजी शरियतुल्लाह र उस्ताद मओलाना मुराद बीसौँ शताब्दीको सुरुमा मक्का सहरका स्थायी रूपले बस्दथे भन्ने तथ्य ज्ञात छ। ओमानका कुरानका विद्वान् जहुरुल हक र जोर्डनका शाहजादा हसन बिन तलालकी श्रीमती शरबत अल-हसन मध्यपूर्वमा बसोबास गर्ने उल्लेखनीय बङ्गाली व्यक्तित्वहरू हुन्।
युरोपेली महादेशमा बङ्गालीहरूको १६औँ शताब्दीमा इङ्ल्यान्डका राजा जर्ज तृतीयको शासनकालमा पहिलोपटक बसेका थिए। सन् १७६५ मा मुगल साम्राज्यको कूटनीतिज्ञका रूपमा आफ्ना नोकर मोहम्मद मुकिमसँग पहिलोपटक नादियाका बङ्गाली मौलभी शेख इतशमुद्दीन युरोप आएका थिए। आजको दिनसम्म आइसक्दा बङ्गाली मुलका बेलायतीहरूले संयुक्त अधिराज्यमा एक राम्रो स्थापित समाजको निर्माण गरिसकेका छन् भने उनीहरूले देशको दक्षिण एसियाली कुल रेस्टुरेन्टहरू मध्ये ९० प्रतिशत रेस्टुरेन्टहरू चलाउँदछन्।
भाषा तथा सामाजिक गठन
बङ्गालीहरू आफ्नो मातृभाषाको रूपमा प्रयोग बङ्गाली भाषालाई प्रयोग गर्नु उनीहरूको एक एकीकृत विशेषता हो जुन हिन्द-इरानी भाषाहरू अन्तर्गत पर्दछ। विश्वमा २२ करोड ६० लाख बङ्गालीका मातृभाषी र विश्वव्यापी रूपमा ३० करोड जनसङ्ख्याको हाराहारीमा बोलिने भाषा भएकाले यो विश्वको छैटौँ सबैभन्दा ठूलो भाषा बनेको छ। बङ्गाली भाषा प्रायः बङ्गाली लिपिमा लेखिएको हुन्छ जुन लगभग १०-१२०० ईस्वीमा मगधी प्राकृतबाट विकसित भएको थियो।   थुप्रै प्रयोजनका लागि बङ्गाली भाषा प्रचलित छ र यसले बङ्गालको एकताको लागि आवश्यक प्रभाव प्रदान गर्दछ। बङ्गाली भाषाको विकासक्रमको यी विभिन्न रूपहरूलाई तीन भागमा विभाजन गर्न सकिन्छ:
बङ्गालीहरू मुख्यतया भाषिक र उप-साँस्कृतिक कारणहरूले गर्दा उप-समूहहरूमा विभाजित छन्।
धर्म
सबै बङ्गालीहरूमध्ये एक तिहाइभन्दा कम मात्र हिन्दु धर्मका छन् (मुख्यतया, शाक्त र वैष्णवहरू) भने पश्चिम बङ्गालमा (सन् २०११ को जनगणना अनुसार) उनीहरूको ७०.५४% बहुमत छ र बङ्गलादेशमा ८.५४% अल्पसङ्ख्यक रहेको छ। बङ्गलादेशमा हिन्दूहरू प्राय: सिलेट विभागमा केन्द्रित छन् जहाँ उनीहरूले जनसङ्ख्याको १७.८% भाग ओगटेका छन्। बङ्गाली हिन्दुहरू प्राय: चट्टोग्राह विभागमा बसोबास गर्छन् जहाँ उनीहरूको सङ्ख्या ३० लाखभन्दा बढी रहेको छ। दाकोप उपजिल्लामा ५६.४१%, कोटालीपारा उपजिल्लामा ५१.६९% र सुल्लाह उपजिल्लामा ५१.२२% हिन्दूहरूको बाहुल्यता रहेको छ। जनसङ्ख्याको हिसाबले भारत र नेपालपछि बङ्गलादेश विश्वको तेस्रो ठूलो हिन्दू बहुल देश हो। यमन, जोर्डन, ताजिकिस्तान, सिरिया, ट्युनिसिया, ओमान र अन्य मुस्लिम बाहुल्य देशहरूको जनसङ्ख्याभन्दा बङ्गलादेशमा कुल हिन्दू जनसङ्ख्या बढी छ। साथै बङ्गलादेशमा कुल हिन्दू जनसङ्ख्या युनान र बेल्जियमको कुल जनसङ्ख्याको लगभग बराबर छ।
अन्य धार्मिक समूहहरूमा बौद्ध धर्मावलम्बीहरू (बङ्गलादेशको जनसङ्ख्याको लगभग १%) र बङ्गाली इसाईहरू पर्दछन्। बङ्गाली इसाईहरूको ठूलो सङ्ख्या पोर्तुगाली यात्रीहरूको वंशज हो। बङ्गाली बौद्ध धर्मावलम्बीहरूको ठूलो भाग बङ्गाली भाषी बरुआहरू हुन् जो चट्टोग्राम र राखिनमा बस्दछन्।
कला तथा वास्तुकला
बङ्गालमा कलाको दस्तावेजीकृत इतिहास १३औँ शताब्दी ईसापूर्वमा पाउन सकिन्छ जहाँ विषेश प्रकारको माटोबाट मूर्तिहरू बनाइएका थिए। शाही बङ्गलाको वास्तुकलाले गुम्बजयुक्त मस्जिदहरूको एक विशिष्ट शैली देखाउँछ जसमा जटिल स्तम्भहरू रहेतापनि मीनार भने नभएको हुन्छ। बङ्गाली कलामा हात्तीको दाँत, भाँडाकुँडा र पित्तलका सामानहरू पनि व्यापक थिए।
सौराहा (स्पष्टता)
सौराहा शब्दले निम्नलिखित कुराहरू बुझ्न सकिन्छ :-
बङ्गाली जाति
पोशाक
मुगल बङ्गालको सबैभन्दा प्रसिद्ध कलात्मक परम्परा मलमलमा जामदानी बुन्नु थियो जसलाई हाल युनेस्कोद्वारा अमूर्त साँस्कृतिक सम्पदाको रूपमा वर्गीकृत गरिएको छ। पूर्वी बङ्गालका जमदानी बुन्नेहरूले राजाको संरक्षण पाएका थिए।
साहित्य
बङ्गाली साहित्यले बङ्गाली भाषाको लेखक मूललाई बुझाउँछ जुन १३औँ शताब्दीको समयमा विकसित भएको थियो। बङ्गाली साहित्यमा सबैभन्दा पुरानो साहित्यिक लेखन १०औँ र ११औँ शताब्दीका बौद्ध रहस्यमय भजनहरूको सङ्ग्रह चर्यापदमा पाउन सकिन्छ। सन् १९०७ मा हरप्रसाद शास्त्रीले नेपालको शाही दरबार पुस्तकालयमा यिनीहरूको खोजी गरेका थिए। बङ्गाली साहित्यको समयरेखालाई तीन कालखण्ड; प्राचीन (सन् ६५०-१२००), मध्ययुग (सन् १२००-१८००) र आधुनिक (सन् १८०० देखि हालसम्म) विभाजन गरिएको छ। मध्यकालीन बङ्गाली साहित्यमा विभिन्न काव्यात्मक विधाहरूले इस्लामी महाकाव्यहरू जस्तै अब्दुल हकीम, सैयद सुल्तान र अलाओलको लेखनलाई समावेश गरेको छ। बङ्गाली लेखकहरूले धर्म, तमदुन, सृष्टिवाद, प्रेम र इतिहास जस्ता विषयहरूलाई आख्यान र महाकाव्यहरूको माध्यमबाट अन्वेषण गरेका थिए। शाही बङ्गला र आराकान राज्य जस्ता शाही दरबारहरूको बङ्गाली लेखकहरू; शाह मुहम्मद सगीर, दौलत काजी र दौलत वजीर बाहराम खानलाई संरक्षण दिएका थिए।
बङ्गाल पुनर्जागरणले १९औँ र २०औँ शताब्दीको सुरुमा भएको एक सामाजिक-धार्मिक सुधार आन्दोलनलाई बुझाउँछ जुन कलकत्ता सहरको वरिपरि केन्द्रित थियो र मुख्यतया ब्रिटिस राजको संरक्षणमा उच्च जातिका बङ्गाली हिन्दूद्वारा नेतृत्व गरिएको थियो। यस पुनर्जागरणले ब्रह्म समाज नामक सुधारवादी आन्दोलन पनि सिर्जना गरेका थिए। इतिहासकार नितिश सेनगुप्ताका अनुसार बङ्गाल पुनर्जागरण राजा राममोहन रायबाट सुरु भएर एसियाका पहिलो नोबेल पुरस्कार विजेता रवीन्द्रनाथ ठाकुरबाट समाप्त भएको थियो। बङ्गाल पुनर्जागरणले मुख्यतया ब्रिटिस उपनिवेशवादीहरूसँगको सम्बन्धको कारण हिन्दू समुदायको प्रतिनिधित्व गरेको थियो। तथापि यस युगमा आधुनिक मुसलमान लेखकहरूका उदाहरणहरू पनि थिए। मीर मोसर्रफ होसेन आधुनिक युगका पहिलो प्रमुख लेखक थिए जो बङ्गाली मुस्लिम समाजबाट उदाएर बङ्गाली भाषाका सर्वश्रेष्ठ गद्य लेखकहरू मध्ये एक बनेका थिए। उनको विशाद सिन्धु नामक कृति बङ्गाली पाठकहरू बीच लोकप्रिय रहेको छ। आफ्नो सक्रियता र विरोधी साहित्यको लागि प्रसिद्ध कवि काजी नजरुल इसलाम हुन् जसलाई "विद्रोही कवि" को रूपमा वर्णन गरिएको थियो र उनलाई बङ्गलादेशको राष्ट्रिय कविको रूपमा चिनिन्छ। बेगम रोकेया त्यस समयको अग्रणी महिला बङ्गाली लेखिका थिइन् जसले सुल्तानाको सपना नामक एक उत्कृष्ट उपन्यास, जसलाई पछि धेरै भाषाहरूमा अनुवाद गरिएको थियो।
विवहा समारोह
विवाहको समयमा बङ्गालीहरूबीच एक वा एक भन्दा बढी समारोह हुने गर्दछ। औपचारिक विवाह बङ्गालीहरू बीच विवाहको सबैभन्दा सामान्य रूप हो र यसलाई समाजको परम्परा पनि मानिन्छ। यद्यपि बहुविवाह पनि केही ग्रामीण भेगहरूमा देख्न सकिन्छ। यो बिलातीको कब्जा भन्दा पहिले बहुविवहा मुस्लिम र हिन्दु दुवैमा ऐतिहासिक रूपमा प्रचलित भने यसलाई समृद्धिको सङ्केत मानिन्थ्यो। विवाहलाई दुई जनाको मात्र नभई दुई खान्दान बीचको मिलनका रूपमा लिइन्छ। परिवार र गाउँहरूबीच सामाजिक बन्धन विकास र कायम राख्न विवाहले ठूलो भूमिका खेल्ने गर्दछ। विवहा पूर्व दुई परिवार एक समारोहलाई सहभागी भएपछि कन्या पक्षबाट सामान्य खानपिनको आयोजना गरिन्छ। यस अवसरमा दुलहाको परिवारबाट सलामी ग्रहण गरी विवाहको मिति तय गरिन्छ। परम्परागत बङ्गाली खाना, पान, चिया र मिठाइ जस्ता खानेकुराहरू यस अवसरमा प्रयोग गरिन्छ। त्यसपछि दुलहीलाई मेहन्दी लगाउने काम गरिन्छ। त्यसबाहेक मुख्य कार्यक्रम वालिमा (अरबी परम्परा अनुसार विवहाको भोज) हजारौँ अतिथिहरूलाई भोजन गराइन्छ। त्यसपछि इस्लामी परम्परा अनुसार एक विवहा सम्झौता पत्रमा हस्ताक्षर गरिएको गरिन्छ। यस अवसरमा काजी वा इमाम सामान्यतया यहाँ उपस्थित हुन्छन् र कुरान पाठ गरि दम्पतीको लागि प्रार्थना गर्दछन्। त्यसपछि ज्वाईले श्रीमतीलाई महर दिनुपर्दछ। फिराजात्रा वा फिरखवामा छोरी आमाबाबुको घर फर्कन्छ जसलाई नय्यरको रूपमा चिनिन्छ। त्यहाँ खीर र दूधको परिकारहरूको भोजन गर्न चलन छ। अन्य कार्यक्रमहरूमा केटा पक्षको घरमा आयोजित भोजन कार्यक्रम पनि समावेश छ।
विज्ञान
आधुनिक विज्ञानमा बङ्गालीहरूको योगदान विश्वको सन्दर्भमा अभूतपूर्व छ। काजी आजिजुल हक एक आविष्कारक थिए जसले औँठाछाप वर्गीकरण प्रणालीको पछाडि गणितीय आधार सिर्जना गरे जुन अपराध अनुसन्धानका लागि सन् १९९० सम्ममा प्रयोगमा आइसकेको थियो। आब्दुस सात्तार खानले अन्तरिक्ष यान], जेट इन्जिन, रेलमार्ग इन्जिन र औद्योगिक ग्याँस टर्बाइनका लागि चालीस भन्दा बढी विभिन्न उच्च स्तरीय धातुहरूको आविष्कार गरेका थिए। सन् २००६ मा आबुल हुससामले आर्सेनिक फिल्टरको आविष्कार गरेका थिए र उनी सन् २००७ को दिगोपनका लागि ग्रेन्जर च्यालेन्ज पुरस्कारका प्राप्तकर्ता थिए। बायोमेडिकल वैज्ञानिक परवेज ह्यारिसलाई स्ट्यानफोर्ड विश्वविद्यालयले विश्वका एक लाख वैज्ञानिकमध्ये सूचीकृत गरेको थियो। खन्दोकार सिद्दीक-इ-रब्बानीले केन्द्रित प्रतिबाधा मापन विकसित गरेका थिए जुन उन्नत क्षेत्र स्थानीयकरणको माध्यमबाट मानव शरीरमा विद्युत प्रतिरोधको मात्रा निर्धारण गर्ने प्रविधि हो।
उत्सव तथा पर्वहरू
बङ्गालीहरूले आफ्नो धर्मको आधारमा मुसलमानहरूले इस्लामी बिदा र हिन्दुहरूले हिन्दु चाडहरू मनाउने गरेका छन्। ईद-उल-अजहा र ईद-उल-फित्र जस्ता प्रमुख इस्लामी पर्वहरूमा गरीवहरूलाई जकात र सदाकाह र बालबालिकाहरूलाई पैसा दिइने गरिन्छ। यस समयमा साथीभाइ तथा छरछिमेकहरू गाउँको परिक्रमा गर्नेे र खाना तथा मिठाइ साटासाट गर्छन्। हिन्दू धर्मावलम्बीका मुख्य चाडहरू जस्तै दुर्गा पूजा, दीपावली, डोलजात्रा, जन्माष्टमी आदि विशेष बिदाका दिनहरू हुन्। यसबाहेक दुर्गा पूजाको समयमा नयाँ कपडाहरू किनेर आफन्तलाई दिइने गरिन्छ।
उल्लेखनीय साँस्कृतिक समारोहहरू समुदायद्वारा वार्षिक रूपमा मनाइने गरिन्छ। बङ्गाली पात्रो अनुसार सर्वप्रथम वैशाख महिना पर्दछ भने यस समय रमाइलो साँस्कृतिक मेलाहरू सहित अन्य ग्रीष्मकालिन पर्वहरू मनाइन्छ। फाल्गुन वसन्त जस्ता चाडहरू पनि सबै धर्मका मानिसहरूद्वारा देशव्यापी रूपमा मनाइन्छ। ढाकामा बङ्गालीहरूले वार्षिक रूपमा चङ्गा पर्व मनाउँछन्। नबान्न एक बङ्गाली उत्सव हो जुन पश्चिमी विश्वको खेती काट्ने उत्सवसँग मिल्दोजुल्दो छ।
खेलकुद
डुङ्गा दौड एक बङ्गाली नौसैनिक दौड प्रतियोगिता हो जुन वर्षायाममा खेलिने गरिन्छ। यस बाहेक बङ्गालका विभिन्न क्षेत्रहरूमा विभिन्न प्रकारका खेलहरू पनि खेलिन्छन्। घोडा दौडलाई विशेष गरी नाटोरका दिघापातिया राजाहरूले संरक्षण दिएका थिए र उनीहरूको चलन अनुसार घोडा दौड शताब्दियौँदेखि हरेक वर्ष आयोजना हुँदै आएको छ।
कलकत्ताका मोहम्मद सलिम सन् १९३६ मा युरोपेली फुटबल क्लबका लागि पहिलो दक्षिण एसियाली खेलाडी बनेका थिए। स्कटल्यान्डमा सेल्टिक फुटबल क्लब लागि आफ्नो दुई उपस्थितिमा उनले सम्पूर्ण खेलहरू खाली खुट्टा खेल्दै थुप्रै गोल गरेका थिए। एस्टन भिल्लाका रक्षापङ्क्तिका खेलाडी नेइल टेलर र लेस्टर सिटीका मध्यपङ्क्तिका खेलाडी हम्जा चौधुरी प्रिमियर लिग खेल्ने बङ्गाली मूलका पहिला खेलाडीहरू हुन्। चौधुरीले इङ्ल्यान्डको २१ वर्ष मुनिको राष्ट्रिय टोलीबाट पनि खेलिसकेका छन् र उनी इङ्ल्यान्ड राष्ट्रिय फुटबल टोलीका लागि खेल्ने पहिलो दक्षिण एसियाली खेलाडी हुने अनुमान गरिएको छ।
बङ्गालीहरू बोर्ड तथा घरेलु खेलहरू जस्तै लुडो, घुर्रा, क्यारम बोर्ड, चोर-पुलिस, कनामाछी र शतरन्जको सन्दर्भमा निकै प्रतिस्पर्धी देखिन्छन्। रानी हमिद विश्वको सबैभन्दा सफल शतरन्ज खेलाडीमध्ये एक थिइन् जसले एसिया र युरोपमा धेरै पटक उपाधिहरू जितेकी थिइन्। रामनाथ विश्वास एक क्रान्तिकारी सिपाही थिए जसले १९औँ शताब्दीमा तीन पटक विश्व-यात्रा गरेका थिए।
विगतका शासकहरू
समुद्र सेन र चन्द्र सेन (महाभारत)
टिप्पणी
<references group="lower-alpha"/>
भेनेजुयला प्रिमियर डिभिजन
भेनेजुयला प्रिमियर डिभिजन भेनेजुयलाको राष्ट्रिय फुटबल लिग हो।जसको स्थापना सन् १९५८ मा भएको थियो।यो लिगमा जम्मा १८ टिमहरूले सहभागीता जनाउने गर्दछन्।
सौराहा, चितवन
सौराहा नेपालको मध्यमाञ्चल विकास क्षेत्र, नारायणी अञ्चलको चितवन जिल्लामा अवस्थित गाँउ हो। सौराहा नेपालको आकर्षक पर्यटकीय गन्तव्य पनि हो। चितवन राष्ट्रिय निकुञ्जको मध्यमा पर्ने यो क्षेत्रमा धेरै होटल, लज, रिसोर्ट र रेस्टुरेन्टहरू छन्। निकुञ्ज र सामुदायिक वनमा हात्ती र जीप सफारी गर्नका लागि पनि यो ठाउँ प्रसिद्ध छ।
बाह्य कडीहरू
ट्रिपएडभाइजरमा सौराहा
पोखरा प्रिमियर लिग
पोखरा प्रिमियर लिग एक व्यवसायीक नेपाली टी-२० क्रिकेट प्रतियोगिता हो जसलाई नमस्ते पोखरा प्रिमियर लिगको नामबाट पनि चिनिन्छ। जुन नेपालको एक सुन्दर सहर पोखरामा हुने गरेको छ। पहिलो संस्करणको पोखरा प्रिमियर लिग कात्तिक ९ देखि कात्तिक २० गतेसम्म आयोजना गरिएको थियो। यस प्रतियोगितालाई क्विन्स इभेन्ट म्यानेजमेन्ट प्रालिले प्रबन्धन गरेको छ। २०७५ मा पोखरामा पहिलो पटक आयोजना भएको पोखरा प्रिमियर लिगलाई अन्तर्राष्ट्रिय क्रिकेट परिषद मान्यता दिएको थियो।
यस पोखरा प्रिमियर लिगको शीर्षक प्रायोजन भने नमस्ते प्रिमियम बियरले गरेको थियो जसका कारण प्रतियोगिताको नाम नमस्ते पोखरा प्रिमियर लिग भएको थियो। आयोजक क्विन्स इभेन्ट्स प्रालीले पोखरा प्रिमियर लिगको पुरस्कार राशीमा विजेता टोलीलाई २७ लाख नगद पुरस्कार र उप-विजेता टोलीलाई १० लाख नगद पुरस्कार दिने घोषण गरेको थियो। यो नेपालको टी-२० लिगमा सर्वाधिक राशीको पुरस्कार हो। यस अघिका धनगढी प्रिमियर लिग र एभरेस्ट प्रिमियर लिगको प्रत्यक्ष प्रसारण एपी वान एचडीले गर्दै आएको भएतापनि, पोखरा प्रिमियर लिगलाई भने प्रत्यक्ष प्रसारण हिमालय टेलिभिजन एचडीले गरेको थियो। राजधानीमा आयोजित एक पत्रकार सम्मेलनमा प्रतियोगिताको आयोजक क्विन्स इभेन्ट्सका प्रबन्ध निर्देशक छुम्बी लामा र हिमालय टेलिभिजनका अध्यक्ष धर्मराज भुसालले उक्त हस्ताक्षर गरेका थिए। सम्झौताका अनुसार हिमालय टेलिभिजनले ३ वर्ष प्रसारण गरे बापत नगद र अन्य गरी ३ करोड ७० लाख रुपैयाँ प्रदान गरेको थियो। यस अधिकार बापत हिमालय टिभीले टेलिभिजन र सम्पूर्ण डिजिटल अधिकार प्राप्त गरेको थियो।
घरेलु रक्सी
कानुनी चस्माको निगरानीमा ‘नजरबन्द’ विभिन्न घरेलु रक्सि मध्ये एक हो – नेवा: ऐला । अवैध व्यवसाय भनि वैधानीकता नपाइरहेको यसै बखत घरबुना मदिरा विश्वकै ५० मिठो पेयपदार्थको सुचीमा सूचिकृत हुन् सफल भएको छ ।
अमेरिकी सञ्चार एजेन्सी सीएनएनले ‘वोल्र्डस् फिफ्टी मोस्ट डेलीसियस ड्रिंक्स‘ शिर्षकमा ८ मे २०१८ मा संसारका ५० मिठो पेयपदार्थको सूची निकालेको थियो । प्रकाशित उक्त ट्राभल जोर्नलमा नेपाली रक्सि भारतीय म्याङ्गो लस्सी(५० नम्बर), अस्ट्रेलियन रेडबुल(४९ नम्बर), जापानी याकुल्ट(४८ नम्बर),जर्मनीको ब्याण्ड फ्यान्टा(४३ नम्बर), जापानी शिकुवासा जुस (४२ नम्बर) लाई पछि पार्दै ४१ औँ नम्बरमा परेको छ ।
सीएनएनले भनेको छ, ‘कोदो वा चामलबाट बनाइने रक्सीको गन्ध नाकले थाहा पाइहाल्छ । यो पिउँदा घाँटीमा एकैछिन पोले पनि पछि आनन्द दिन्छ ।’
घरेलु मदिराको सांस्कृतिक महत्त्व:
नेपालको कतिपय मतवाली जनसमुदायमा पुजाआजा, संस्कार, संस्कृति र चाडपर्वको नाममा मदिरा प्रयोगले नियमितता पाएको छ । कोहि भन्छन्, ‘रक्सी चढाएपछी देउता खुसी हुन्छन् । रक्सी खाएपछि काम फत्ते हुन्छ ।’ यस समुदायमा केहि यस्ता व्यक्तिहरु पनि छन्, जो मदिरा नपाए सुत्न सक्दैनन् । मदिरा बिना रात कटाउँदा हातगोडा काँपेको, बेस्सरी पसिना आएको, सास फेर्न नै गाह्रो भएको जस्ता शारीरिक र मानिसिक पीडा अनुभव गरेको बताउँछन् । यी समुदायहरूमा बच्चा जन्मिदा, अतिथि सत्कारको रूपमा, मृत्यु संस्कार साथै चिहानमा समेत घरवुना मदिरा चढाउने परम्परा रहीआएको छ ।
जनजाती समुदायमा रक्सीलाई सगुनका रूपमा लिइन्छ ।
तन्त्रप्रधान नेवार धर्मअनुसार पञ्च ‘म’कारको संस्कार मध्ये: मदिरा, मासं–मासु, मीन–माछा, मुद्रा–बारा र मैथुन–अण्डा पञ्चतत्वलाई सगुनको रूपमा लिइन्छ । यी पाँच तत्वलाई काम, क्रोध, लोभ, मोह र अहंकारका प्रतिकका रूपमा हेरिन्छ । जसले यी पाँच तत्व(इन्द्रिय)लाई बसमा राख्छ, त्यसले संसार जित्छ मूल सन्देश प्रवाह गर्ने संस्कृतिको रूपमा ‘सगुन’ आदानप्रदान हुँदै आइरहेको छ ।
नेपालको विकारल भौगोलिक अवस्था अन्तर्गत हिमालमा रहनेहरु चिसोबाट जोगिन तथा पहाडमा हिउँको सेप लाग्ने हुँदा जाडो भगाउन घरवुना रक्सी नै पिउछन् । पहाडमा उकालो र ओरालो गर्दा प्यास मेट्न साथै तराईमा परिश्रम गरेर थकाइ मारिरहँदाको अवस्थामा गलेको शरीरलाई आराम दिन मदिरा सेवन गर्ने चलन रही आएको छ ।
सगुनका रूपमा समुदायले पारम्पारिक मान्यता दिएको यस पेय पदार्थको उत्पादन, विक्री वितरणमा कानुन बनाई जबरजस्ती गरिरहनुले समाजमा विद्रोहलाई बढुवा दिलाइरहेको छ । सांस्कृतिक पृष्ठभूमि नै नबुझी संस्कृतिलाई कानुनको कठघरामा उभ्भाउँन मिल्दैन । संस्कृति एक सामाजिक संरचना हो । संस्कृति सामाजिक सामुहिकतामा आधारित हुन्छ । समाजको पारस्परिक साझा अर्थवोध नै संस्कृति हो । कानुनी चस्मा लगाएर सांस्कृतिक हिँसा मच्चाउनु सरकारको विवेकहिनता शिवाय केहि होइन । ‘राज्य संस्कृतिको रक्षक हो’ भन्ने कुरा बिर्सन सरकारलाई कदापि छुट छैन ।
सेयर बजार क्र्यास
सेयर बजार क्र्यास भनेको सेयर बजारमा स्टकको मूल्यमा अचानक नाटकीय रुपमा गिरावट आएर कागजी धनमा महत्वपूर्ण क्षति पुगेको अवस्था हो । सेयर बजार क्र्यासहरू त्रासमा सेयरको बिक्री र अन्तर्निहित आर्थिक कारकहरूद्वारा हुने गर्छ। सट्टाबाजी र आर्थिक बबल पछी प्राय: सेयर बजार क्र्यास हुन्छ।
सेयर बजार क्र्यास एक सामाजिक प्रक्रिया हो जहाँ बाह्य आर्थिक घटनाहरू भीड मनोविज्ञानसँग मिल्दछन्। केही सेयर कारोबारी (बजार सहभागी)हरूले सेयर बिक्री गर्दा अरु धेरै कारोबारीहरू पनि बिक्री गर्न खोज्छन्। सामान्यतया भन्नुपर्दा क्र्यासहरू सामान्यतया निम्न सर्तहरू अन्तर्गत देखा पर्दछ:
अन्य पक्षहरू जस्तै युद्ध, ठूला व्यापारिक सङ्गठन ह्याक्स, सङ्घीय कानून र नियममा परिवर्तन र आर्थिक विपत्तिजनक क्षेत्रहरूमा प्राकृतिक प्रकोपले पनि स्टकको विस्तृत बजार मूल्यको सेयर बजार मूल्यमा उल्लेख्य गिरावटलाई असर गर्न सक्छ। प्रभावित व्यापारिक सङ्गठनको विरुद्ध प्रतिस्पर्धा गर्ने व्यापारिक सङ्गठनहरूको लागि स्टक मूल्यहरू दुर्घटनाको बाबजूद बढ्न सक्दछ।
क्र्यासहरू सामान्यतया अप्रत्याशित हुन्छन्। नियल फर्गुसनले भनेझैं 'दुर्घटना हुनुभन्दा अघि हाम्रो विश्व लगभग स्थिर, भ्रामक र सन्तुलित देखिन्छ। ताकि अन्तमा जब क्र्यास हुन्छ - अनिवार्य रूपमा यो हुनेछ - सबै आश्चर्यचकित देखिन्छ र हाम्रो दिमागले हामीलाई यो क्र्यासको समय होइन भनिरहन्छ।'
शौनक गोत्र
शौनक गोत्र हिन्दू धर्मावलम्बीको एक गोत्र हो । शौनक गोत्रका गोत्र प्रवतक शौनक ऋषि हुन् । शौनक ऋषि वेदका ज्ञाता थिए । यी प्राचीनकालमा वेदको शिक्षा दिने गुरु थिए  । शौनक गोत्रका तीन प्रवर (शौनक, वशिष्ठ, परासर)   हुन्छन  । यस कारण शौनक गोत्रीहरू शौनक ऋषि वशिष्ठ ऋषि, परासर ऋषिका सन्तान हुन् । बशिष्ठ अयोध्याका राजाका कुलगुरू थिए । शौनकको शिक्षा पाउनेहरू शौनक गोत्रीय भए । कत्युरी नरेश का वंशज  डोटी बोगटानका बम (थर)/ बम /रजवार ठकुरीहरू, दार्चुलाका पाल रजवार ठकुरी, डोटी रैका राजाका वंशज(जुम्लाको रैका मल्ल राजा ) भारत उत्तराखन्ड  कुमाउँ असकोट पिथौरागड का पाल रजवार  शौनक गोत्रका छन् । डोटी बोगटानमा मोहन्याल देवताका धामी भरांडी भएका ताडी क्षेत्री र बोहरा क्षेत्रीको पनि शौनक गोत्र छ । कत्युरी नरेश का वंशजले ताडी र बोहरा लाई आफ्नो शौनक गोत्र दान गरेर आफ्ना कुलदेवता कार्तिकेय (मोहन्याल) को धामी ,भरांडेको कार्यभार सुम्पेको हो भन्ने मान्यता छ । यस कारण डोटी बोगटानका राजा मानिने कार्तिकेय (मोहन्याल) कुलदेवता भएका ठकुरी रजवारहरूले धेरै लाई शौनक गोत्र दान गरेका छन् । डोटीमा रावल ,कलेल, मल्लको पनि शौनक गोत्र छ ।
कट्टरवाद
कट्टरतावाद, कट्टरवाद या मूलभूतवाद (fundamentalism) सामान्यतया एक यस्तो धार्मिक धारणा हो जुन जड वा अपरिवर्तनीय मान्यताहरू प्रती अतुट लगाव र आस्थालाई सङ्केत गर्छ। यद्यपि, कट्टरतावाद केही निश्चित समुहको बीच एक प्रवृतिको रूपमा लागू हुँदै आएको छ। यो मुख्य रूपमा धर्ममा, यद्यपि एक मात्र रूपमा होइन, देखा पर्छ। कुछ निश्चित समूहों के बीच एक प्रवृत्ति के तौर पर लागू होता आया है। यह मुख्य रूप से धर्म में, यद्यपि एकमात्र रूप में नहीं, दिखाई पड़ता है जो कि सख़्त अविकलता (strict literalism) द्वारा चित्रित है। कट्टरतावाद केहि विशिष्ट धर्मग्रन्थ, आस्थातन्त्र, वा विचारधारा र अन्तर्समूह र बाह्यसमूहको अन्तर  लाई बनाइराख्न  सार्थकताको एक मजबूत भावनामा लागू हुन्छ, जसको पवित्रतामा  विशेष ता है और एक पूर्ववर्ती आदर्श पर लौटने की इच्छा रखता है जहाँ से इसके हिमायतियी मानते हैं कि सदस्य भटक गए हैं। मान्यताहरूको विविधता लाई अस्वीकार, जस्तो कि स्थापित "मूल सिद्धांत" र समूहको भित्र  उनकी स्वीकृत व्याख्या अनुसार लागू हुन्छ, प्रायः यस प्रवृतिबाट उत्पन्न हुन्छ।
पुस-अप
पुस-अप (कहिलेकाहीँ ब्रिटिश अंग्रेजीमा प्रेस-अप भनिन्छ) प्रोन पोजिसन (प्रवण स्थिति)बाट सुरु हुने साधारण क्यालिस्थेनिक्स व्यायाम हो। पुस-अप गर्दा पाखुरा प्रयोग गरेर शरीरलाई तल माथि उचालिन्छ।   पुस-अपले पेक्टोरल मांसपेशी, ट्राइसेप्स, र एन्टेरियर डेल्टोइडहरू व्यायाम हुन्छ। यस बाट  बाँकी डेल्टोइडहरू, सेराटस एन्टेरियर, कोराकोब्राचियालिस र समग्र रूपमा मध्यभागमा सहायक फाइदा पुग्छ ।
हमाल
हमाल नेपाल तथा भारत बसोवास गर्ने एक थर हो । हमाल थर ठकुरी जातीसँग सम्बन्धित रहेको छ ।
पुस-अप
रेकर्ड ब्रेकर र प्रयास
एक मिनेटमा सबैभन्दा धेरै पुश अपहरू:
मीरा खड्का
मीरा खड्का नेपालको सर्वोच्च अदालतको एक न्यायाधीश हुन्।।
नेपोलियन द्वितीय
नेपोलियन द्वितीय नेपोलियन प्रथमका पुत्र थिए । नेपोलियनकालीन युद्धको वाटरलूको युद्ध पछि उनले स्वीट्जरल्यान्डमा आश्रय लिएका थिए ।
एथ्नोलग
एथ्नोलग मुद्रण तथा अनलाइनमा वार्षिक सन्दर्भ प्रकाशन हो। यसले विश्वका जीवित भाषाहरूको तथ्याङ्क तथा अन्य जानकारी प्रदान गर्दछ। यो पहिलो पटक सन् १९५१ मा जारी गरिएको थियो र अहिले यो वार्षिक रूपमा संयुक्त राज्य अमेरिका स्थित, विश्वव्यापी इसाई गैर-लाभकारी संस्था सिल इन्टरनेशनलद्वारा प्रकाशित गरिन्छ। धार्मिक उद्देश्यका लागि भाषाहरूको अध्ययन, विकास र दस्तावेज तयार गर्नु र साक्षरता लाई बढावा दिनु हो सिलको उद्देश्य रहेको छ।
एथ्नोलगमा वक्ता, स्थान, उपभाषा वा भाषिका, भाषा सम्बद्धता, वर्णन गरिएका प्रत्येक भाषा र उपभाषाहरूमा बाइबलको उपलब्धता, उल्लेख गरिएको ठाउँमा भाषाको पुनरुद्धारका प्रयास आदी समावेश गरिएको छ।
अवलोकन
एथ्नोलगको प्रकाशन सिल इन्टरनेसनले गरेको छ। यो इसाई भाषिक सेवा सङ्गठन हो र यसको प्रधान कार्यालय टेक्ससको डालसस्थित रहेको छ। यस सङ्गठनले भाषा विकासलाई सजिलो बनाउन र त्यस्ता भाषा समुदायका वक्ताहरूसँग मिलेर बाइबलका केही अंशहरू तिनीहरूको भाषामा अनुवाद गर्न अध्ययन गर्दछ।
एकल भाषालाई कुन विशेषताले परिभाषित गर्छ भन्ने निर्धारण विभिन्न विद्वानहरूको समाजवाद मूल्याङ्कनमा निर्भर हुन्छ। एथ्नोलगको प्राक्कथनमा "'भाषा' के हो र कुन-कुन कुरालाई 'उपभाषा' भनेर परिभाषित गर्ने भन्ने सन्दर्भमा सबै शास्त्रविद्हरू एउटै मापदण्डमा सामेल हुँदैनन्" भनिएको छ। एथ्नोलगले सामान्य भाषिक मापदण्डहरू पालन गर्दछ, जुन मुख्यतया आपसी बौद्धिकतामा आधारित हुन्छ। साझा भाषाको बौद्धिकता जटिल रहेकाले यसले प्रायः विशेषज्ञहरूले सहमति जनाएका शाब्दिक तथा व्याकरणात्मक प्रमाणहरू समावेश गरेको छ।
भाषाको लागि प्राथमिक नाम छान्नु बाहेक एथ्नोलगले भाषा र यसका वक्ता, सरकार, विदेशी तथा छिमेकीहरूले प्रयोग गर्ने कुनै पनि उपभाषाहरूका लागि अन्य नामहरूको सूची प्रदान गर्दछ। साथै कुनै नामलाई आधिकारिक, राजनैतिक तवरमा सही वा आपत्तिजनक ठानिए तापनि ऐतिहासिक रूपमा सामान्यतया उल्लेख गरिएका कुनै पनि नामहरू समावेश गरिएका छन्। यसले कुनैपनि भाषाको पूर्ण ऐतिहासिक अनुसन्धान गर्न मदत गर्दछ।
संस्करण
१७औँ संस्करणबाट प्रकाशन आरम्भ गरेको एथ्नोलगले वार्षिक रूपमा पुस्तक प्रकाशित गर्दछ।
धैबुङकोट
धैबुङकोट रसुवा जिल्ला, कालिका गाउँपालिका, वडा नं २ मा रहेको एउटा गाउँ हो । यो गाउँको नामाकरणसँग ऐतिहाँसिक महत्व जोडिएको छ । साबिक धैबुङ गाबिसको नामाकरण पनि यही ठाउँको नामबाट हुन गएको हो । धैबुङ को नामाकरणका सम्बन्धमा विभिन्न भनाईहरू रहेका छन् । पृथ्वीनारायण शाहको राज्य एकीकरणका क्रममा युद्द व्यवस्थापनका लागि कोतघर बनाईएको र त्यही समयदेखि गोरखाबाट गोरखनाथको मूर्ति टाउकोमा बोकेर गोसाइँकुण्ड स्नान गरी सो मूर्तिलाई गोरखा नै पुर्याउने प्रचलन थियो भन्ने ऐतिहाँसिक श्रुतिहरू पाइन्छन् । त्यसक्रममा मूर्ति बोक्ने सिद्दबाबालाई यहाँस्थित कोतघरमा राखी सत्कारसहित खानामा दही र पानी पर्दा ओढ्नका लागि घुम दिइने चलन थियो । त्यतिबेलादेखि नै यो स्थान दही, घुमको रूपमा प्रख्यात हुँदै गयो । अर्काथरि मानिसको भनाई अनुसार गोसाइँकुण्ड जाने तीर्थालुलाई माथि जाँदा ओड्नका लागि घुम पठाउने र खानामा दही दिने प्रचलनबाट पनि यस ठाउँको नामाकरण 'दहीघुम' रहँदै आएको र दही घुमको अपभ्रंश भएको रूप नै 'धैबुङ' हो भन्ने भनाई रहेको पाइन्छ ।
कालिकास्थान, चिउरीबोट नजिकै बनेको भनिएको उक्त कोतघरमा गाउँबाट कोदो उठाउने र रोटी खाएर पुर्खाले तिब्बतसँग लडाई लडेका थिए भन्ने किंबदन्ती पनि रहेको छ । ऐतिहाँसिक पक्षलाई नियाल्दा २०३२ सालभन्दा अघि धैबुङलगायतका ठाउँहरू नुवाकोटमा थियो । बेलकोट, मालाकोट, धुँवाकोट, भैरमकोट, कालिकाकोट, सल्यानकोट, सिमलकोट, प्यासकोट र धैबुङकोट मिलेर नुवाकोटको नामाकरण भएको हो । नुवाकोट नामाकरण हुँदा धैबुङकोट नुवाकोटमा रहेको र २०३२ सालमा बेत्रावती सिमाना राखी रसुवा जिल्ला सिमाङ्कन गरिएको ऐतिहाँसिक पक्ष विभिन्न दस्ताबेजहरूमा पाईन्छ ।
नुवाकोट हुँदा यस ठाउँलाई 'रामकाली गाउँपञ्चायत'को नामले चिनिन्थ्यो । बेत्रावतीमा रहेको राम मन्दिर धैबुङमा रकेको कालिका मन्दिरको संयुक्त नामलाई समाबेश गरी 'रामकाली' नामाकरण गरिएको भन्ने तथ्य/भनाई पाईन्छ । 'रामकाली' हुँदा हाल नुवाकोटमा रहेका केराघारी, मभीर, कुवापानीलगायतका स्थान पनि रसुवामा नै पर्दथ्यो भन्ने भनाई पाईन्छ । पछि रसुवा नै भएपछि पुन संरचना हुँदा रसुवाको बेत्रावतीको भाग 'रामकाली' गाउँ पञ्चायतमा र धैबुङ, जिबजिबेलगायतका भुभाग 'जिबजिबे नीलकण्ठ गाउँ पञ्चायत'मा रहेको थियो । आज पनि विभिन्न कागजात र दस्ताबेजहरूमा साविकको धैबुङ गाविसलाई 'जिबजिबे नीलकण्ठ' भनेर उल्लेख गरेको पाइन्छ ।
राजा पृथ्वीनारायण शाहले राज्य एकीकरणको समयमा यस भूभागमा आउँदा आफूसँग आएका भाई भारदारलाई बाली (कुत) उठाएर खाने गरी केही भूभागहरू उनीहरूको नाममा दर्ता गराएका थिए भन्ने भनाई रहेको छ र हालसम्म पनि त्यही जमिनहरू बिर्तावालाहरूको नाममा रहेको पाईन्छ ।
ईश्वरप्रसाद खतिवडा
ईश्वरप्रसाद खतिवडा नेपालको सर्वोच्च अदालतको न्यायाधीश हुन्। उनको जन्म वि.सं. २०१५ फागुनमा उदयपुरमा भएको थियो। उनी वि.सं. २०७३ साउन १७ सर्वोच्च अदालतको न्यायाधीश नियुक्त भएका थिए। सर्वोच्च अदालतमा नियुक्त हुनु अगाडि उनले २० वर्ष भन्दा धेरै समय पुनरावेदन अदालत र जिल्ला अदालतमा काम गरेका थिए। उनले मदन भण्डारीको मृत्यु, दरबार हत्याकाण्ड लगायत उच्चस्तरीय छानबिनमा समेत काम गरेका थिए। खतिवडा ६५ वर्षे उमेर हदका कारण नेपालको प्रधानन्यायाधीश हुने रोलक्रम नजिकै पुगेर वि.सं. २०८० फागुनमा सेवानिवृत्त हुनेछन् ।
केहि महत्वपूर्ण फैसलाहरू
संवैधानिक कानूनको विकासमा योगदान दिने गरि न्यायाधीश खतिवडाले धेरै फैसला लेखेका छन्।
संसद पुनर्स्थापना
वि.सं. २०७८ जेठ ६ मा ओली नेतृत्वको मन्त्रीपरिषदले संसद विघटन गरेपछि परेको रिट अनुसार वि.सं. २०७८ असार २८ मा प्रधानन्यायाधीश चोलेन्द्र शमशेरको नेतृत्वमा उनी समेत भएको संवैधानिक परिषदले संसद विघटनलाई संविधान विपरीत भएको ठहर गरेको थियो र शेरबहादुर देउवालाई प्रधानमन्त्री नियुक्त गर्न परमादेश जारी गरेको थियो।
हर्क साम्पाङ
हर्कराज राई उर्फ हर्क साम्पाङ एक नेपाली राजनीतिज्ञ र सामाजिक कार्यकर्ता हुन्। उनी धरानका उप-महानगरपालिका का वर्तमान मेयर हुन्।
प्रारम्भिक जीवन
राईको जन्म हालको केपिलासगढी गाउँपालिका खोटाङको खार्तम्छामा भएको थियो । उनका बुबा पूर्व ब्रिटिश गोर्खा सैनिक थिए। उच्च शिक्षा हासिल गर्न एसएलसी परीक्षा दिएर उनी सन् १९९८ मा धरान सरेका थिए। धरानको महेन्द्र बहुमुखी क्याम्पसबाट स्नातक गरेपछि उनले ट्युटरको रूपमा काम गर्न थाले।उच्च शिक्षा पूरा गरेपछि उनी रोजगारीका लागि इराक र अफगानिस्तान गएका थिए।
होमवर्क (चलचित्र)
होमवर्क एक कथानक चलचित्र हो। यश फिल्म निराक पौडेलले निर्माण गरेका हुन् र यश चलचित्रको निर्माता निकिता र निराक पौडेल हुन्।